CELEX: 32018R0401
Language: fi
Date: 2018-03-14 00:00:00
Title: Komission asetus (EU) 2018/401, annettu 14 päivänä maaliskuuta 2018, asetuksen (EU) N:o 139/2014 muuttamisesta kiitoteiden luokituksen osalta

15.3.2018   
            
            
               FI
            
            
               Euroopan unionin virallinen lehti
            
            
               L 72/17
            
         KOMISSION ASETUS (EU) 2018/401,
   annettu 14 päivänä maaliskuuta 2018,
   asetuksen (EU) N:o 139/2014 muuttamisesta kiitoteiden luokituksen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (1) ja erityisesti sen 8 a artiklan 5 kohdan,
   sekä katsoo seuraavaa:
   
               (1)
            
            
               Komission asetuksen (EU) N:o 139/2014 (2) liitteessä I määritellään käsite ”mittarikiitotie” kyseistä asetusta sovellettaessa. Kyseisen asetuksen säännösten olisi oltava lentopaikkojen viimeisimmän kehityksen ja parhaiden toimintatapojen mukaisia, ja niissä olisi otettava huomioon sovellettavat kansainväliset standardit.
            
         
               (2)
            
            
               Kansainvälinen siviili-ilmailujärjestö, jäljempänä ’ICAO’, hyväksyi valtioille osoittamassaan kirjeessä AN 41.2.24–13/20 Chicagon yleissopimuksen liitteen 14 niteeseen 1 tehdyn muutoksen 11-B, jota ICAOn sopimusvaltiot ovat soveltaneet 13 päivästä marraskuuta 2014. Siinä esitetyillä muutoksilla yksinkertaistetaan nykyistä kiitoteiden lähestymismenetelmäluokitusta ja kuvataan erilaiset lähestymisten ja laskujen tyypit entistä tarkemmin.
            
         
               (3)
            
            
               Nämä Chicagon yleissopimuksen liitteeseen 14 tehdyt muutokset olisi otettava huomioon asetuksessa (EU) N:o 139/2014 ja erityisesti niissä säännöksissä, jotka koskevat pystysuuntaopastettuja PBN-lähestymisiä ja lähestymisiin liittyviä kiitotievaatimuksia. Lisäksi olisi edistettävä pystysuuntaopastettujen PBN-lähestymisten käyttöönottoa useilla lentopaikoilla ilman, että niiden on parannettava kiitotieinfrastruktuuriaan.
            
         
               (4)
            
            
               Sen vuoksi asetusta (EU) N:o 139/2014 olisi muutettava.
            
         
               (5)
            
            
               Tässä asetuksessa säädetyt toimenpiteet perustuvat Euroopan lentoturvallisuusviraston asetuksen (EY) N:o 216/2008 17 artiklan 2 kohdan b alakohdan ja 19 artiklan 1 kohdan mukaisesti antamaan lausuntoon N:o 03/2016.
            
         
               (6)
            
            
               Tässä asetuksessa säädetyt toimenpiteet ovat asetuksen (EY) N:o 216/2008 65 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 139/2014 liite I tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä maaliskuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 79, 19.3.2008, s. 1.
   
      (2)  Komission asetus (EU) N:o 139/2014, annettu 12 päivänä helmikuuta 2014, lentopaikkoihin liittyvistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 44, 14.2.2014, s. 1).
   
      LIITE
      Muutetaan asetuksen (EU) N:o 139/2014 liite I seuraavasti:
      
                  (1)
               
               
                  Korvataan 22 kohta seuraavasti:
                  
                              ”(22)
                           
                           
                              ’mittarikiitotiellä’ jotakin seuraavista mittarilähestymismenetelmiä käyttäville ilma-aluksille tarkoitetuista kiitotietyypeistä:
                              1.   ’ei-tarkkuuslähestymiskiitotie’: kiitotie, jolla on visuaaliset apulaitteet ja vähintään yksi muu kuin visuaalinen apulaite ja joka on tarkoitettu laskeutumisiin tyypin A mittarilähestymisistä;
                              2.   ’tarkkuuslähestymiskiitotie, luokka I’: kiitotie, jolla on visuaaliset apulaitteet ja vähintään yksi muu kuin visuaalinen apulaite ja joka on tarkoitettu laskeutumisiin tyypin B, luokan I mittarilähestymisistä;
                              3.   ’tarkkuuslähestymiskiitotie, luokka II’: kiitotie, jolla on visuaaliset apulaitteet ja vähintään yksi muu kuin visuaalinen apulaite ja joka on tarkoitettu laskeutumisiin tyypin B, luokan II mittarilähestymisistä;
                              4.   ’tarkkuuslähestymiskiitotie, luokka III’: kiitotie, jolla on visuaaliset apulaitteet ja vähintään yksi muu kuin visuaalinen apulaite ja joka on tarkoitettu laskeutumisiin tyypin B, luokan IIIA, IIIB tai IIIC mittarilähestymisistä ja rullaamiseen kiitotiellä;”;
                           
                        
            
                  (2)
               
               
                  lisätään 47 a ja 47 b kohta seuraavasti:
                  
                              ”(47 a)
                           
                           
                              ’tyypin A mittarilähestymisellä’ mittarilähestymistä, jossa minimilaskeutumiskorkeus tai ratkaisukorkeus on vähintään 75 metriä (250 jalkaa);
                           
                        
                              (47 b)
                           
                           
                              ’tyypin B mittarilähestymisellä’ mittarilähestymistä, jossa ratkaisukorkeus on alle 75 metriä (250 ft). Tyypin B mittarilähestymiset jaetaan seuraaviin luokkiin:
                              1.   Luokka I: ratkaisukorkeus on vähintään 60 metriä (200 jalkaa) ja joko näkyvyys on vähintään 800 metriä tai kiitotienäkyvyys vähintään 550 metriä;
                              2.   Luokka II: ratkaisukorkeus on alle 60 metriä (200 jalkaa) mutta vähintään 30 metriä (100 jalkaa) ja kiitotienäkyvyys vähintään 300 metriä;
                              3.   Luokka IIIA: ratkaisukorkeus on alle 30 metriä (100 jalkaa) tai ilman ratkaisukorkeutta, kun kiitotienäkyvyys on vähintään 175 metriä;
                              4.   Luokka IIIB: ratkaisukorkeus on alle 15 metriä (50 jalkaa) tai ilman ratkaisukorkeutta, kun kiitotienäkyvyys on alle 175 metriä mutta vähintään 50 metriä;
                              5.   Luokka IIIC: ilman ratkaisukorkeutta ja kiitotienäkyvyyden rajoitusta;”.